ପ୍ରସବପୂର୍ବ ଫୁଲ ଝିଲ୍ଲିରେ ଫାଟ
ପ୍ରସବପୂର୍ବ ଫୁଲ ଝିଲ୍ଲିରେ ଫାଟ ବା ପିଆରଓଏମ (ଇଂରାଜୀ ଭାଷାରେ Prelabor rupture of membranes/ PROM, ଅନ୍ୟ ନାମ premature rupture of membranes) ନାମ ଦିଆଯାଏ ଯେତେବେଳେ ପ୍ରସବ ଯନ୍ତ୍ରଣା (labor) ଆରମ୍ଭ ହେବା ପୂର୍ବରୁ ଫୁଲର ଝିଲ୍ଲି ଫାଟିଯାଇ (breakage of the amniotic sac) ଗର୍ଭଜଳ ବାହାରିଯାଏ । ଏପରି ହେଲେ ମହିଳାମାନେ ଯୋନୀପଥରୁ (vagina) ଅଧିକ ବା ସ୍ୱଳ୍ପ ପରିମାଣର ତରଳ ପଦାର୍ଥ ବୋହିଯିବା ଅନୁଭବ କରିପାରନ୍ତି । ରୋଗ ଜଟିଳ ହେଲେ ଶିଶୁର ଶିଶୁ ଅପକ୍ୱ ଜନ୍ମ (Premature birth), ନାହି ନାଡ଼ ସଙ୍କୋଚନ (cord compression ଓ  ସଂକ୍ରମଣ ହୋଇପାରେ । ସେହିପରି ମାତାର ପ୍ଳାସେଣ୍ଟାଲ ଆବରପସନ ଓ ପୋଷ୍ଟପାର୍ଟମ ଏଣ୍ଡୋମେଟ୍ରାଇଟିସ (postpartum endometritis) ହୋଇପାରେ । 

ପୁର୍ବରୁ ଏହି ରୋଗ ଇତିହାସ, କୋରିଓଆମ୍ନିଓନାଇଟିସ (Infection of the amniotic fluid), ପୂର୍ବତନ ଏହି ରୋଗ, ଅବସ୍ଟେଟ୍ରିକାଲ ରକ୍ତସ୍ରାବ (bleeding in the later parts of pregnancy), ଧୂମ୍ରପାନ ଓ ସ୍ୱଳ୍ପ ଓଜନ ବିଶିଷ୍ଟ (underweight) ମାତା ହୋଇଥିଲେ ରୋଗ ହେବା ସମ୍ଭାବନା ଥାଏ । ଲକ୍ଷଣ ଦେଖି ଓ ସ୍ପେକୁଲମ ପରୀକ୍ଷାକରି (speculum exam) ରୋଗ ସନ୍ଦେହ କରାଯାଏ; ଯୋନୀପଥ ତରଳ ପଦାର୍ଥ ପରୀକ୍ଷା କରି ଓ ଆବଶ୍ୟକ ସ୍ଥଳେ ଅଲ୍ଟ୍ରାସାଉଣ୍ଡ ପରୀକ୍ଷା (ultrasound) କରି ରୋଗ ସୁନିଶ୍ଚିତ କରାଯାଏ ।  ୩୭ ମାସ ପୂର୍ବରୁ ଏହି ରୋଗ ହେଲେ ପ୍ରିଟର୍ମ ଓ ପରେ ହେଲେ ଟର୍ମ ଭାବରେ ବର୍ଗୀକରଣ କରାଯାଏ । 

ଗର୍ଭର ସମୟ ଓ ଜଟିଳତା ଉପସ୍ଥିତି ଉପରେ ଚିକିତ୍ସା ନିର୍ଭର କରେ । 
କୋଣସି ଜଟିଳତା ନଥାଇ ଗର୍ଭ ସମୟ ଶେଷ ହୋଇଥିଲେ ବା ସରିଆସୁଥିଲେ ପ୍ରସବ ପ୍ରେରଣ (induction of labor) କରାଯାଏ । ପ୍ରସବ ସ୍ୱୟଂ ହେବାପାଇଁ ସମୟ ଦେବା ଆବଶ୍ୟକ । ଜଟିଳତା ନଥାଇ ୨୪ରୁ ୩୬ ସପ୍ତାହ ଗର୍ଭ (gestation) ଥିଲେ କର୍ଟିକୋସ୍ଟିରଏଡ (corticosteroids) ଦିଆଯାଇ ନିରୀକ୍ଷଣ କରାଯାଏ । ଗ୍ରୁପ ବି ସ୍ଟ୍ରେପ୍ଟୋକୋକସ (Group B streptococcus) ସଙ୍କଟ ଥିଲେ ଆଣ୍ଟିବାୟୋଟିକସ (Antibiotics) ଦିଆଯାଏ । ଜଟିଳତା ସ‌ହିତ ଏହି ଅବସ୍ଥା ଉପୁଜିଲେ ଗର୍ଭ ସମୟ ଯାହା ହୋଇଥାଉ, ତୁରନ୍ତ ପ୍ରସବ କରିବାକୁ ଉପଦେଶ ଦିଆଯାଏ ।  
 

ପୂର୍ଣ୍ଣ ଗର୍ଭ ସମୟ ହୋଇଯାଇଥିଲେ ୮% ଓ ତା ପୂର୍ବରୁ ହୋଇଥିଲେ ୩୦% ଗର୍ଭାବସ୍ଥା ଜଟିଳ ହୋଇ ପିଆରଓଏମ ହୋଇପାରେ । ଗର୍ଭର ୨୪ ସପ୍ତାହ ପୂର୍ବରୁ ପିଆରଓଏମ ୧% ମହିଳାଙ୍କର ହୁଏ । ନେକ୍ରୋଟାଇଜିଙ୍ଗ ଏଣ୍ଟେରୋକୋଲାଇଟିସ (necrotizing enterocolitis), ଇଣ୍ଟ୍ରାଭାସ୍କୁଲାର ହେମୋରେଜ (intraventricular hemorrhage) ଓ ସେରେବ୍ରାଲ୍ ପାଲ୍‌ସି ଭଳି ସମୟପୂର୍ବ ଜଟିଳତା ଥିଲେ ପୂର୍ବାନୁମାନ ସେଇ ଅନୁସାରେ କରାଯାଏ ।

ଏହା ମଧ୍ୟ ଦେଖନ୍ତୁ
 Placental alpha microglobulin-1
 IGFBP1 (Insulin-like growth factor binding protein-1)

ଆଧାର

ବାହ୍ୟ ଲିଙ୍କ 

ଚିକିତ୍ସା ବିଜ୍ଞାନ